Diari Oficial de la Generalitat Valenciana


Sumari del DOGV 6035, del 15-06-2009 (2009/6874)

Informació pública del projecte d'expropiació, pel procediment de taxació conjunta, per a la continuació del carrer d'Enchilagar.
---------------------------------------------------------------------------------------------------------------------------------

### Dades del document

Número de DOGV
:   6035

Data del DOGV
:   15-06-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/6874


Data del document
:   29-05-2009

Organisme emissor
:   Ajuntament de Benicolet

Tipus de document
:   Informació Pública

Descriptors 

:   * Benicolet
    * pla d'urbanisme
    * administració local

Informació pública del projecte d'expropiació, pel procediment de taxació conjunta, per a la continuació del carrer d'Enchilagar. [2009/6874]  
El Ple de l'Ajuntament de Benicolet, amb data 11 de maig de 2009, va adoptar l'acord següent:  
Primer. Iniciar l'expedient d'expropiació del tram del carrer d'Enchilagar fins a l'entroncament amb la urbanització existent, a la partida Enchilagar de Benicolet pel procediment de taxació conjunta.  
Segon. Designar la mercantil Desarrollos Toymar, SL com a beneficiària de l'expropiació, amb els efectes legalment establits respecte d'això, i respondre en tot cas de les càrregues econòmiques derivades de l'expropiació, amb pagament del preu just que resulte del projecte, si no hi ha oposició de l'expropiat o, si és el cas, el que resulte fixat pel Jurat Provincial d'Expropiació o pels òrgans judicials, si l'expropiat acudix a la via jurisdiccional per a la determinació dels seus drets, sense que s'admeta la modificació del dit aspecte continguda en la modificació del projecte d'expropiació inicialment presentat.  
Tercer. Aprovar inicialment el projecte d'expropiació forçosa, així com la modificació d'este presentada amb posterioritat delimitant l'àmbit de l'expropiació de conformitat amb les alineacions del PGOU, en què s'indiquen els propietaris i la relació dels béns i drets a expropiar.  
Quart. Sotmetre a informació publica durant el termini d'un mes, per mitjà de la publicació dels corresponents anuncis en el Diari Oficial de la Comunitat Valenciana, al tauler d'anuncis d'este Ajuntament i en un dels periòdics dels de major circulació de la província, el projecte d'expropiació, que està constituït pel projecte presentat inicialment i la seua modificació, amb l'avís que el beneficiari de l'expropiació és la mercantil Desarrollos Toymar, SL i els fulls d'apreuament acceptats per este Ajuntament són les inicialment presentades amb data 14 d'octubre de 2008, amb RE núm. 599.  
Cinqué. Notificar individualment este acord als qui apareixen com a titulars dels béns inclosos en la unitat delimitada, així com a la mercantil designada beneficiària de l'expropiació, perquè puguen formular al·legacions en el termini d'un mes.  
Els fulls d'apreuament es notificaran junt amb l'aprovació del projecte d'expropiació a cada interessat, que disposarà d'un mes per a acceptar el full d'apreuament o rebutjar-lo i formular-ne el seu propi. Estos fulls d'apreuament estaran constituïts pels presentats inicialment per la mercantil beneficiària de l'expropiació el 14 d'octubre de 2008, amb RE núm. 599.  
Sisé. Facultar l'alcalde, tan àmpliament com siga necessari per a l'adopció de les disposicions i actes que resulten adequats, amb vista a la deguda execució de l'acord que s'adopta.  
La publicació del present anunci en el Diari Oficial de la Comunitat Valenciana val també com a notificació als efectes establits en l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú respecte d'aquells titulars amb nom o domicili desconegut o respecte d'aquells als qui, intentada la notificació, no s'haja pogut practicar.  
Benicolet, 29 de maig de 2009.- L'alcalde: Antonio Pastor Pérez.